stanford-oval/wikipedia huggingface dataset:
ליל האימה (סרט, 2011)
הערות שוליים

↑  "British Board of Film Classification". British Board of Film Classification. 21 ביולי 2011. נבדק ב-21 ביולי 2011. {{cite web}}:  (עזרה)
↑  Kaufman, Amy (18 באוגוסט 2011). "Movie Projector: 'Conan' may not conquer 'The Help'". Los Angeles Times. Tribune Company. נבדק ב-19 באוגוסט 2011. {{cite news}}:  (עזרה)
↑  "Fright Night (2011)". Box Office Mojo. 4 בפברואר 2012. נבדק ב-4 בפברואר 2012. {{cite web}}:  (עזרה)
↑  "Fright Night location information, casting calls and release date". OnLocationVacations.com. 22 ביוני 2010. נבדק ב-25 בינואר 2011. {{cite web}}:  (עזרה)
↑  "Buffy the Vampire Slayer's Marti Noxon gives us a tutorial on how to do horror-comedy right". נבדק ב-23 במאי 2012. {{cite web}}:  (עזרה)
↑  "Fright Night (2011)". Rotten Tomatoes. Flixster. נבדק ב-14 בדצמבר 2013. {{cite web}}:  (עזרה)
↑  "Fright Night Reviews". Metacritic. CBS Interactive. נבדק ב-31 באוגוסט 2011. {{cite web}}:  (עזרה)
| --- | --- |
בקרת זהויות :  LCCN: no2018072654   WorldCat (עם LCCN): no2018-072654
מוסקבה 24

| --- | --- |

סמליל הערוץ
 פרטי הערוץ
 מדינה:  רוסיה
 תאריך השקה:  5 בספטמבר 2011
 בעלות:  מוסקבה מדיה
 שפה:  רוסית
 משרד ראשי:  מוסקבה
 אזור קליטה:  רוסיה
 פורמט תמונה:  16:9, (SDTV‏, 576i)
 www.m24.ru
מוסקבה 24 (ברוסית: Москва 24) הוא ערוץ טלוויזיה רוסי המשדר 24 שעות ביממה חדשות ותוכניות מידע בשידור חי. הערוץ החל את שידוריו בספטמבר 2011  והוא נמצא בבעלות מלאה של עיריית מוסקבה באמצעות חברת ההחזקות מוסקבה מדיה.
הערוץ נוצר על ידי VGTRK ביוזמתו של ראש העיר של מוסקבה סרגיי סוביאנין. הערוץ הוקם על בסיס ערוץ הטלוויזיה "סטוליצה", שהיה קיים משנת 1997 כערוץ הטלוויזיה העירוני. לאחר הקמת "מוסקבה 24", היא קיבלה לידיה את כל חומרי הארכיון של ערוץ "סטוליצה".
אולפני הערוץ ממוקמים בעיר מוסקבה ושידוריה זמינים במוסקבה, פרבריה ובחצי האי קרים. ממותג כערוץ הטלוויזיה הראשי של העיר שנוצר כדי לספק ידיעות לתושביה ומבקריה של מוסקבה המעוניינים בחדשות, מידע על החיים ובהזדמנויות שמספקת העיר. כמחצית מהתכנים מוקדשים לתוכניות חדשות ותוכניות מידע. הערוץ מספק גם תוכניות בידור לעיתים.
הפקות מקור

TheCity, תוכנית מידע על חיי הלילה והבידור של מוסקבה
מוסקבה עם מבטא, תוכנית ראיונות עם זרים החיים במוסקבה
סיור מוסקבאי (Московский патруль), חדשות על אירועים במוסקבה
נובוסטי, מהדורת החדשות המרכזית של הערוץ
מוסקבה אינה מאמינה בדמעות

| --- | --- |

 בימוי:  ולדימיר מנשוב
 תסריט:  ולנטין צ'רניך
 שחקנים ראשיים:  אלכסיי בטלוב, ורה אלנטובה, אירינה מורביובה
 מוזיקה:  סרגיי ניקיטין
 צילום:  איגור סלבנביץ' 
 מדינה:  ברית המועצות 
 חברת הפקה:  מוספילם 
 חברה מפיצה:  מוספילם
 שיטת הפצה:  וידאו על פי דרישה 
 הקרנת בכורה:  11 בפברואר 1980
 משך הקרנה:  148 דקות
 שפת הסרט:  רוסית
 סוגה:  סרט רומנטי, מלודרמה, מלודרמה 
 פרסים:  בשנת 1981 זכה בפרס אוסקר לסרט הזר הטוב ביותר
 דף הסרט ב־IMDb
 
מוסקבה אינה מאמינה בדמעות (ברוסית: Москва́ слеза́м не ве́рит) הוא סרט דרמה סובייטי שהופק על ידי אולפני הסרטים "מוספילם" ובוים על ידי ולדימיר מנשוב. בכורת הסרט התקיימה ב-11 בנובמבר 1980, והוא הפך לשובר קופות בברית המועצות (למעלה מ-90 מיליון צופים). בשנת 1981 זכה בפרס אוסקר לסרט הזר הטוב ביותר.
עלילת הסרט

מוסקבה, סוף שנות ה-50, במעונות הבירה מתגוררות שלוש חברות פרובינציאליות. גורלן התפתח לפי טבעה של כל אחת מהבנות.
אנטונינה הצנועה, מתחילה לעבוד כצבעית, מאוחר יותר היא נישאה לפועל מוסקבאי פשוט, מגדלת שלושה ילדים, נאהבת ואוהבת את בעלה.
ללודמילה האופנתית מפגינה ביטחון עצמי רב, היא רואה במוסקבה עיר של הזדמנויות, כרטיס לוטו לאושר, היא מחליטה שתינשא אך ורק למוסקבאי עשיר ומפורסם. כדי לממש את תוכניותיה השאפתניות, לודמילה מוכנה ללכת על הכול. היא נישאה לשחקן הוקי סרגיי גורין המפורסם, אך בעלה לא עומד בנטל התהילה והורס עצמו בשתייה. לודמילה נשארת חסרת כל.
יקטרינה, מושפעת מסגנונה של לודמילה, התחזתה לביתו של מוסקבאי עשיר. בהמשך היא משלמת מחיר כבד על כל שקריה. היא מתאהבת בצלם טלוויזיה ונכנסת ממנו להריון אך כאשר נודע לו שאין לה דירה יוקרתית בשכונה חדשה, הוא נוטש אותה.
לאחר 20 שנים, ליקטרינה בת מתבגרת שאותה היא גידלה לבדה. היא בוגרת מכון לטכנולוגיה כימית והפכה למנהלת של מפעל גדול. עכשיו, היא הפכה ל"אשת ברזל" בת 40, אך עדיין חולמת על אהבה. בסופו של דבר האהבה מגיעה אליה בדמותו של מסגר מקסים המכונה גושה, שגר בשכונה ענייה בדירת שותפים ישנה. עוד בתחילת הכרותם גושה מצהיר כי לא יסכים שלבת זוגו תהייה הכנסה ומעמד גבוהים משלו כך שיקטרינה מסתירה מגושה את זהותה. כאשר גושה מגלה שיקטרינה  הסתירה ממנו פרט כל כך חשוב בחייה הוא עוזב את הבית.
את יחסיהם הנתונים במשבר מצילים חבריה של קטרינה: בעלה של אנטונינה מאתר את גושה ומשכנע אותו לחזור, הוא מסביר לו שיקטרינה פחדה שלא תמצא חן בעיניו של גושה, שהתרגל בחיים להיות במקום הראשון.
מנזר פרפה

| --- | --- |

 מידע כללי
 סוג:  מנזר בנדיקטיני, מוזיאון דת, קהילה דתית, museum of a public entity 
 כתובת:  Farfa 
 מיקום:  Fara in Sabina 
 מדינה:  איטליה 
 מבקרים בשנה:  20,000 (נכון ל־2019)
 הקמה ובנייה
 תקופת הבנייה:  ?–554
 תאריך פתיחה רשמי:  554 
 סגנון אדריכלי:  אמנות רומנסקית 
 מידות
 שטח:  180 מ"ר (נכון ל־2018) 
 קואורדינטות:  42°13′18″N 12°43′07″E﻿ / ﻿42.22166667°N 12.71861111°E﻿ / 42.22166667; 12.71861111
 www.abbaziadifarfa.it
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמנזר פרפה (למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןמנזר פרפה (למפת לאציו רגילה) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירנימנזר פרפה (למפת לאציו מוגדלת) רומא לאטינה גווידוניה מונטצ'ליו פיומיצ'ינו אפריליה ויטרבו פומציה טיבולי צ'יוויטווקיה קמפניה מו. אברוצו אומבריה מארקה טוסקנה הים הטירנימנזר פרפה 
 
מנזר פרפה (באיטלקית: Abbazia di Farfa) הוא מנזר בצפון מחוז לאציו במרכז איטליה. המנזר הוא אחד המפורסמים באירופה כולה. הוא משתייך למסדר הבנדיקטיני ומרוחק כ-60 ק"מ מרומא, ביישוב פארה (Fara in Sabina). זהו מנזר אזורי (טריטוריאלי), שבו לאב המנזר סמכויות רוחניות על המאמינים שמחוץ לגבולת המנזר.
קיימים ממצאים ארכאולוגיים המצביעים על מנזר עתיק שהיה קיים באזור, על חורבותיו של אתר פגאני. מסמכים מעטים מצביעים על כך שהמנזר כבר היה קיים במהלך המאה ה-6, אך נחרב במתקפה של ונדלים. קיימות אף טענות כי המנזר עתיק אף יותר והתקיים בתקופת גרטיאנוס (המאה ה-4). על פי סיפורים מן המאה ה-12, המנזר הוקם על ידי לורנציוס הסורי, במהלך תקופת גרטיאנוס או אף מוקדם יותר בתקופת שלטונו של יוליאנוס הכופר.
במהלך המאה ה-7 שטף את אירופה גל של פעילות מיסיון מצד נזירים אירים וסקוטים שהחיו את תנועת הנזירות. תומאסו מפרפה, אחרי שלוש שנים בירושלים, לקח על עצמו, בעקבות גילוי רוחני ועל פי בקשתו ותמיכתו של דוכס ספולטו פרואלד השני, לחדש את המנזר בפרפה. במהלך מאה השנים הבאות, המנזר צבר כוח, והיה לתחנה בדרכו של קרל הגדול לרומא, להכתרתו כקיסר האימפריה הרומית הקדושה. לאחר מכן הפך המנזר למעצמה כלכלית ופוליטית – לעיתים קרובות הטילה עוצמתו צל על זו של הוותיקן, דבר שעורר מתחים בין אפיפיורים שונים לאבות המנזר בפרפה.
ב-18 בפברואר 1145 הוכתר במקום, בבחירות מעוררות מחלוקת, אאוגניוס השלישי כאפיפיור.
מורמילו

מורמילו מנצח, בציורו של ז'אן-לאון ז'רום מ-1872 "עם אגודל למטה" (Pollice verso)
תיאור של מורמילו (משמאל) נלחם נגד תראקי (מימין), שנת 200 לספירה.
המורמילו (ברבים: מורמיליונס) היה היורש של הגלדיאטור הגאלי, שהספיק להשתלב בחברה הרומאית בתקופת הקיסרות הרומית, ועד ימי שלטונו של אוגוסטוס כבר לא היה רצוי לכנות אותו בשם שמתאר אותו כזר (מגאליה), ולכן מעמד הגלדיאטור "הגאלי" נעלם.
ציוד

סימן ההיכר של המורמילו היה הקצה הגבוה של הקסדה שלו אשר ביחד עם השוליים הרחבים שלה, עוצבה במידה מסוימת כמו דג, ולכן נקרא מורמילו, מהשם היווני Murma - סוג של דג מים מלוחים.
מציודו:
גלאדיוס - חרב רומאית קצרה.
סקוטום (Scutum) - מגן גבוה ומלבני שהיה בשימוש הלגיון הרומאי.
מאניקה (Manica) - מגן לוחות על זרועו הימנית.
גאלאה (Galea) - קסדה גדולה שהייתה בשימוש הלגיון הרומאי, בדרך כלל עשויה ברונזה, עם מגן פנים שעוטר בצורה של דג.
בנוסף הוא לבש כיסוי חלציים (Subligaculum), חגורה (Cintus), עטיפות עבות מאוד בחלק התחתון של רגל שמאל שלו (שנועדו להגן על רגלו השמאלית מפני התקפה ומפני המגן שלו עצמו), וגייטר (gaiter) על רגלו הימנית.
סגנון הלחימה

סגנון הלחימה של המורמיליונס היה מתאים לגברים כבדים עם כתפיים חזקות, שיעזרו להם לסחוב את המשקל של המגן שלהם. המורמילו היה תלוי בכוחו ובסיבולת שלו כדי לשרוד נגד יריבים שהיו מותאמים יותר להתקפה. המגן המלבני נתן לו יתרון בהגנה והגלאדיוס איפשר לו לתקוף את אויביו כשהיו בטווח קרוב, המורמיליונס אומנו לבעוט ביריביהם עם רגליהם שהיו מוגנות יחסית.
יריביו

המורמילו בדרך כלל נלחם נגד התראקי או ההופלומכוס, עמו היה לו במשותף בכל הקשור לציוד (גלאדיוס, מאניקה, וקסדה בסגנון דומה).מספר מחברים עתיקים, כולל ולריוס מקסימוס וקווינטיליאנוס טוענים כי הוא גם נלחם באופן קבוע נגד הרטיאריוס. שילוב שבהחלט נחשב יוצא דופן, איטי אך משוריין בכבדות כנגד מהיר אך מאובזר באורח קל. עם זאת, שילוב זה שנוי במחלוקת, ותיאורים של מורמיליונס מראים אותם נלחמים כנגד התראקי או ההופלומכוס ולא כנגד הרטיאריוס.
דוגמאות של זיווג בין המורמיליונס לסוגי גלדיאטורים אחרים אפשר לראות בפרסקאות וגרפיטי בפומפיי. בדוגמה שהשתמרה היטב [1] מורמילו בשם מרקוס אטילוס, אשר לזכותו קרב אחד וניצחון אחד, מתואר עומד מעל דמותו המובסת של לוציוס ראסיוס פליקס (Lucius Raecius Felix), שלזכותו 12 קרבות ו-12 ניצחונות. יריבו מוצג כורע, ללא נשקו וללא קסדתו. בגרפיטי נרשם כי פליקס שרד את הקרב וקיבל את חירותו (Manumission).
ראו גם

רטיאריוס
הערות שוליים

↑  למעשה זהו סקיוטור, גרסה של המורמילו שנועדה להילחם כנגד הרטיאריוס
מישל בן ברוך

| --- | --- |

 לידה:  20 בנובמבר 1963 (בן 60) מרוקו
 מדינה:  ישראל 
 השכלה:  אוניברסיטת בר-אילן 
 השתייכות:   צבא הגנה לישראל
 תקופת הפעילות:  1981–2012 (כ־31 שנים)
 דרגה:    תת-אלוף
 תפקידים בשירות
 מפקד גדוד 402  סגן מפקד עוצבת גולן  מפקד עוצבת אדירים  מפקד עוצבת גולן  ראש חטיבת היבשה בזרוע היבשה  קצין תותחנים ראשי  מזכיר צבאי לשר הביטחון אהוד ברק
 פעולות ומבצעים
   מלחמת לבנון    המערכה ברצועת הביטחון  האינתיפאדה הראשונה  מבצע דין וחשבון  האינתיפאדה השנייה   מלחמת לבנון השנייה  מבצע עופרת יצוקה
 תפקידים אזרחיים
 ראש סיב"ט ראש משלחת הרכש של משרד הביטחון בארצות הברית
 
מישל בן ברוך (נולד ב-20 בנובמבר 1963) הוא תת-אלוף במילואים בצה"ל, שירת כקצין תותחנים ראשי וכמזכיר צבאי לשר הביטחון.
חייו

בן ברוך נולד במרוקו. בנם של ברוריה וארמנד. בגיל שנה עלה עם משפחתו לישראל וגדל בקריית מלאכי. למד בבית ספר יסודי אחים בקריית מלאכי ובפנימייה הצבאית לפיקוד בתל אביב.
באוקטובר 1981 התגייס לצה"ל, לאחר שנשר מקורס טיס הצטרף לחיל התותחנים. שירת בגדוד 402, פיקד על סוללה ועל גדוד 402, שימש ראש זירת צפון באגף המבצעים ושימש סגן מפקד עוצבת גולן. פיקד על עוצבת אדירים, אגד ארטילרי במילואים של עוצבת הגליל. בשנים 1999 עד 2001 פיקד על עוצבת גולן, האגד הארטילרי של עוצבת געש. בהמשך שירותו שימש קצין התותחנים הפיקודי של פיקוד הצפון וסגן מפקד אוגדה 162. ב-2005 קודם לדרגת תת-אלוף ושירת כראש חטיבת היבשה בזרוע היבשה. ב-2008 מונה לקצין תותחנים ראשי, תחילה כמינוי זמני לשלושה חודשים שהוארך לשנה עד ינואר 2009 ופיקד על החיל במהלך מבצע עופרת יצוקה. הוא פרש משירות הקבע, אך בדצמבר אותה שנה חזר כשמונה למזכיר צבאי לשר הביטחון אהוד ברק. בינואר 2012 סיים את כהונתו.
לאחר שחרורו מונה לראש תחום מערכות רקטיות מתקדמות בתעשייה הצבאית, ב-2014 מונה לראש סיב"ט, אגף היצוא הביטחוני במשרד הביטחון. ביוני 2019 מונה לראש מחלקת הרכש בארצות הברית.
בן ברוך בוגר תואר ראשון באוניברסיטת בר-אילן, בוגר המכללה לביטחון לאומי, בעל תואר שני במדעי המדינה מאוניברסיטת חיפה.
הערות שוליים

↑  מישל בן ברוך, באתר "בהשקט ובבטחה".
↑  עמוס הראל, על מה חושבים בדרך לשרייפה, הארץ, ‏ 01.06.1999, כפי שהועלה באתר "פרש".
↑  תא"ל מישל בן-ברוך ימונה למזכיר הצבאי של שר הביטחון, באתר ynet, 24 בנובמבר 2009.
↑   אורה קורן, תא"ל (במיל) מישל בן ברוך ימונה לראש סיב"ט, אגף היצוא במשרד הביטחון, באתר TheMarker‏, 10 בספטמבר 2014
מיטשל מוסו

| --- | --- |

 לידה:  9 ביולי 1991 (בן 33) גרלנד, טקסס
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2001
 עיסוק:  זמר, מדבב, שחקן
 פרופיל ב-IMDb
 
מיטשל טייט מוסו (באנגלית: Mitchel Tate Musso; נולד ב-9 ביולי 1991) הוא שחקן וזמר אמריקאי. הוא מוכר בעיקר בזכות התפקיד של אוליבר אוקן בקומדיית המצבים של דיסני, "האנה מונטנה", ובסדרה נוספת של דיסני "שני מלכים" בתור המלך בריידי.
ביוגרפיה

מוסו נולד בגרלנד, טקסס בארצות הברית וגדל בעיר רוקוול, בנם של קתרין (לבית מור) וסמואל מוסו, עובדי התיאטרון הקהילתי של דאלאס, טקסס. יש לו שני אחים - מייסון מוסו, הסולן של להקת מטרו סטיישן ומארק מוסו, שחקן גם הוא. מוסו הוא ממוצא אלבני.
קריירה > קריירת משחק

בשנת 2001 ערך את הופעת הבכורה שלו כשחקן בסרט "The Keyman" בתפקיד קטן לצד אדם בולדווין. בשנת 2003 שיחק בסרט "אריות יד שנייה", לצד אחיו מארק. בשנת 2005 הוא הופיע בסרט הטלוויזיה המקורי של רשת CBS "ווקר: טבילת אש" לצד צ'אק נוריס וסלינה גומז. בשנת 2006 דיבב בסרט האנימציה "מפלצת של בית". מוסו כיכב גם בשלושה פרקים של סדרת האנימציה "המלך היל" בתור חברו של בובי היל בשלושה פרקים משנת 2007.
בשנת 2006 החל לשחק בסדרה המקורית של ערוץ דיסני "האנה מונטנה" בתור אוליבר אוקן, אחד מחבריה של מיילי ריי סטיוארט/האנה מונטנה אותה גילמה מיילי סיירוס. את דמות זו, שהיא אחת הדמויות הראשיות בסדרה גילם לכל אורך עונותיה (4 סך הכל) עד לסיומה בשנת 2011, אך בעונה הרביעית תפקידו קוצץ במעט בשל השתתפותו בסדרה אחרת של דיסני "שני מלכים".
משנת 2007 מוסו דיבב את הדמות של ג'רמי ג'ונסון בסדרה האנימציה "פיניאס ופרב"  ילד שמאוהב בקנדיס (אשלי טיסדייל), אחותם של הדמויות הראשיות הנושאים את שם הסדרה.
בשנת 2008 הופיע לצד מיילי סיירוס ואביה, בילי ריי סיירוס בוידאו קליפ לשירם של להקת מטרו סטיישן "Seventeen Forever".
בשנת 2009 גילם שוב את אוליבר אוקן בסרט "האנה מונטנה" על המבוסס על הסדרה בה הוא מככב, והוא שיחק גם בתפקיד ראשי בסרט המקורי של ערוץ דיסני "פיט בוקע מהביצה", בו הוא כיכב לצד כוכבים אחרים של דיסני, ג'ייסון דולי וטיפאני ת'ורנטון. בתחילת ששנה זו מוסו לוהק לצד דוק שואו (מסדרה החיים היפים על הסיפון) לסדרה חדשה של דיסני XD המכונה "שני מלכים" שעלתה בבכורה בספטמבר 2010. ב-2011 הנחה תוכנית מתיחות בערוץ דיסני בשם "PrankStars" אך בוטלה לאחר 6 פרקים.
ב-2012 כאשר עלתה העונה השלישית של "שני מלכים", מוסו לא שב לגלם את תפקידו בין היתר בשל מעורבותו בפלילים על נהיגה בשכרות, ובמקום זאת הוא הוחלף בדמות חדשה שגילם אדם היקס.
בשנת 2011 דיבב את ג'רמי ג'ונסון בסרט האנימציה "פיניאס ופרב הסרט: המסע אל היקום המקביל" ששודר בערוץ דיסני, ובשנת 2020 בסרט "פיניאס ופרב הסרט: קנדיס נגד היקום" שהופץ בשירות של דיסני+, שניהם מבוססים על סדרת הטלוויזיה תחת אותו שם.
קריירה > קריירה מוזיקלית

בשנת 2008 מוסו שר גרסה מחודשת של השיר "Lean on Me" לסרט של אולפני וולט דיסני "חברים בשלג". מוסו גם שר את השיר "If I Didn't Have You" שיצא בשנת 2008 עם שותפתו לסדרה "האנה מונטנה", אמילי אוסמנט ושרו את השיר "Stand Out" שיצא בשנת 2010. לקראת הסרט בו הוא השתתף "פיט בוקע מהביצה" בשנת 2009, מוסו חבר לשחקנית טיפאני ת'ורנטון והוציאו יחד את השיר "Let It Go" שנכלל בפסקול הסרט. השניים עבדו גם על קליפ לשיר ששוחרר לאחר מכן בערוץ דיסני.
מוסו גם הקליט שיר בשם "The Girl Can't Help It" לסרט מקורי אחר של ערוץ דיסני, "תוכנית להגנת נסיכות". שני השירים - "Let It Go" ו-"The Girl Can't Help It" נכנסו לאלבום האוסף של דיסני, הפלייליסט של ערוץ דיסני, ששוחרר ב-9 ביוני 2009.
בשנת 2010 הקליט את השיר ""Live like Kings", שזהו שיר הנושא של הסדרה "שני מלכים" בו הוא מככב. בנוסף, מוסו שיתף פעולה בתוכנית "School House Rock" בו הוא שר את השיר "The 3 R's"; שיר חינוכי על מיחזור.
לאחר מאמצים רבים, הוציא מוסו את אלבום הבכורה שלו הנושא את שמו ב 2 ביוני 2009. סינגל הבכורה שלו, "The In Crowd", הוא גרסת כיסוי לשיר של ג'ון המפסון, סולן להקת ניין דייז. הסינגל הושמע בבכורה ברדיו דיסני ב-5 בדצמבר 2008. הסינגל השני שלו, "Hey", שוחרר ב-15 במאי 2009 עם קליפ הנלווה אליו שהוקרן לראשונה בערוץ דיסני. בתוכנית המתיחות שלו "PrankStars", הוא שר את שיר הנושא.
ב-4 בספטמבר 2010 הוא ערך הופעה בחינם ביריד של מדינת ניו יורק. שבוע לאחר מכן, ביצע הופעה נוספת בחינם ביריד ביוטה. ב-23 בנובמבר שחרר את המיני-אלבום הראשון שלו "Brainstorm".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | The Keyman | ילד בצופים |  |
| 2003 | אריות יד שנייה | ילד |  |
| 2006 | מפלצת של בית | די.ג'יי | דיבוב |
| 2009 | האנה מונטנה: הסרט | אוליבר אוקן |  |
| 2010 | החיפוש אחר הכפות של סנטה | הכפות של סנטה (בוגר) | דיבוב |
| 2014 | Sins of Our Youth | סקוט |  |
| 2015 | החול | מיץ' |  |
| 2016 | Characterz | טאקר |  |
| 2018 | Bachelor Lions | זיין דניאלס |  |
| 2020 | פיניאס ופרב הסרט: קנדיס נגד היקום | ג'רמי ג'ונסון | הופץ בדיסני+ |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | אוליבר בין | וולטר | פרק: "Soup to Nuts" |
| 2005 | חיים של כלב | ריימונד פיג | סרט מקורי של CBS |
| 2005 | ווקר: טבילת אש | ג'וש וויטלי | סרט מקורי של ניקלודיאון |
| 2005 | משמר המדף | אוון דוויט | פרק: "Pilot" |
| 2006 | Squirrel Boy | אנדי לארקמון | דיבוב; פרק: "A Line in the Sandwich" |
| 2011-2006 | האנה מונטנה | אוליבר אוקן | תפקיד ראשי; (4 עונות); 89 פרקים |
| 2007 | Shorty McShorts' Shorts | קווין | דיבוב; פרק: "Mascot Prep" |
| 2007 | המלך היל | קורט / ילד גולש | דיבוב; 3 פרקים |
| 2014-2007 | פיניאס ופרב | ג'רמי ג'ונסון | דיבוב; 89 פרקים |
| 2009 | פיט בוקע מהביצה | פול | סרט מקורי של ערוץ דיסני |
| 2010 | ין יאנג יו | עצמו | דיבוב; פרק: "Yin! Yang! You!" |
| 2012-2010 | שני מלכים | המלך בריידי | תפקיד ראשי; (עונות 2-1); 47 פרקים |
| 2011 | פיניאס ופרב הסרט: המסע אל היקום המקביל | ג'רמי ג'ונסון | סרט מקורי של ערוץ דיסני |
| 2018-2016 | חוקי המרפי של מיילו | וואלי / ג'רמי ג'ונסון | דיבוב; 3 פרקים |
| TBA | The Rise | צ'ייס וולפסון | סדרת טלוויזיה; תפקיד ראשי |
דיסקוגרפיה > אלבומי אולפן

Mitchel Musso - 2009
דיסקוגרפיה > מיני-אלבומים

Brainstorm - 2010
מודל דיפוזיה

תמונה שנוצרה על ידיי מודל פיזור
מודל דיפוזיה (באנגלית: Diffusion model) הוא סוג של מודל גנרטיבי ללמידת מכונה שתוכנן על ידי ג'ונתן הו ועמיתיו מאוניברסיטת קליפורניה בשנת 2020
בהינתן סט אימון, ניתן להשתמש במודל בשביל ללמוד את ההתפלגות שממנה מגיעים הנתונים, וכתוצאה מכך ניתן להשתמש בו בשביל ליצור דגימות חדשות שנראות כמו דגימות ששייכות למאגר הנתונים. לדוגמה, מודל שאומן על מאגר תצלומים של בני אדם, יוכל ליצור תצלומים חדשים של בני אדם שנראים אותנטיים ומכילים מאפיינים מציאותיים רבים. דוגמאות למודלי דיפוזיה מוכרים הם DALL-E של OpenAI או parti של גוגל.
היסטוריה

הרעיון של מודל דיפוזיה הועלה לראשונה ב-2015 במחקר שפורסם על ידי גסצ'ה סול דיקסטיין ועמיתיו בתור אופציה נוספת על פני מודלים גנרטיבים אחרים כגון GAN.
ב-2021 זכה לתהודה כאשר המודל DALL-E של OpenAi העושה שימוש במודל, הצליח ליצור תמונות מפורטות במגוון סגנונות. התחום קיבל גל חדש של עניין בשל כך וחברות רבות עלו עם מודלי דיפוזיה משלהם.
תהליך האימון

תהליך האימון מתחלק לשני חלקים, בחלק הראשון מוסיפים רעש גאוסיאני לתמונת האימון בהדרגה והמודל לומד את ההתפלגות הפוסטריורית  q(\mathrm {x} _{1...T}|\mathrm {x} _{0}) (התפלגות המצבים בשרשרת המרקוב בהינתן התמונה ההתחלתית). בשלב השני הופכים את התהליך ומנסים לשחזר את התמונה המקורית מהתמונה עם הרעש על ידי הורדת הרעש שנוסף בכל שלב והמודל לומד את ההתפלגות ההפוכה  p_{\theta }(\mathrm {x} _{t-1}|\mathrm {x} _{t}) (התפלגות התמונה בהינתן תמונה עם הוספת רעש).
תהליך האימון > שלב הוספת הרעש

בכל שלב מוסיפים רעש גאוסיאני לתמונת האימון וממשיכים כך באופן באופן איטרטיבי מספר קבוע של פעמים  T (בדרך כלל  T גדול מספיק כך שהתמונה הופכת לרעש גאוסיאני ללא אפשרות לזיהוי של התמונה המקורית).
את תהליך הוספת הרעש אפשר לתאר על ידי שרשרת מרקוב  q(\mathrm {x} _{1...T}|\mathrm {x} _{0})=\prod _{t=1}^{T}{q(\mathrm {x} _{t}|{\mathrm {x} }_{t-1})}=\prod _{t=1}^{T}{N(\mathrm {x} _{t};{\sqrt {1-\beta _{t}}}\mathrm {x} _{t-1},\beta _{t}{\mathrm {I} })} כאשר  t מייצגת את מספר האיטרציה ו- \beta  מייצגת את גודל הצעד ( \beta  נקבעת לפי המתזמן שבחרנו). אפשר לחשב את האיטרציה ה- t בחישוב אחד על ידי  q(\mathrm {x} _{t}|{\mathrm {x} }_{0})=N(\mathrm {x} _{t};{\sqrt {\bar {a_{t}}}}\mathrm {x} _{0},1-{\bar {a_{t}}}) כאשר  a_{t}=1-\beta _{t} ו-  {\bar {a_{t}}}=\textstyle \prod _{s=1}^{t}\displaystyle {a_{s}}.
תהליך האימון > שלב ניחוש הרעש שנוסף

בשלב זה לוקחים את תמונת הרעש מהשלב הקודם ומנסים לשחזר ממנה את התמונה המקורית בעזרת רשת עצבית מלאכותית שמקבלת את התמונה  \mathrm {x} _{t} ומנסה לנחש את הרעש שנוסף לתמונה  \mathrm {x} _{t-1} (מנסים לנחש את הרעש ולא את התמונה \mathrm {x} _{t-1} ישירות מכיוון שזה נותן תוצאה טובה יותר. אפשר להשיג את התמונה  \mathrm {x} _{t-1} ברגע שיש לנו את הרעש) ואת התהליך נבצע  T פעמים עד שנקבל את התמונה המשוחזרת. את התהליך אפשר לתאר כשרשרת מרקוב  p_{\theta }(\mathrm {x} _{1...T})=p(\mathrm {x} _{T})\prod _{t=1}^{T}p_{\theta }(\mathrm {x} _{t-1}|\mathrm {x} _{t}) כאשר  p(\mathrm {x} _{T}) היא ההסתברות ההתחלתית למצב  \mathrm {x} _{T} (התפלגות גאוסיאנית).
לקריאה נוספת

Jonathan Ho, Denoising Diffusion Probabilistic Models
Alex Nichol, Improved Denoising Diffusion Probabilistic Models
Prafulla Dhariwal, Diffusion Models Beat GANs on Image Synthesis
הערות שוליים

↑  Jonathan Ho, Ajay Jain, Pieter Abbeel, Denoising Diffusion Probabilistic Models, 2020
↑  ascha Sohl-Dickstein, Eric Weiss, Niru Maheswaranathan, Surya Ganguli, Deep Unsupervised Learning using Nonequilibrium Thermodynamics, Proceedings of the 32nd International Conference on Machine Learning, 2015, עמ' 2256-2265
מישל וי

| --- | --- |

 לידה:  11 באוקטובר 1989 (בת 34) הונולולו, ארצות הברית 
 מדינה:  ארצות הברית 
 השכלה:  אוניברסיטת סטנפורד 
 תקופת הפעילות:  מ-2005 
 בן או בת זוג:  ג'וני וסט (10 באוגוסט 2019–?) 
 michellewie.com
 
מישל ווי (באנגלית: Michelle Sung Wie; בקוריאנית: Wie Seong-mi; בהנגול: 위성미 בHanja:‏ 魏聖美; נולדה ב-11 באוקטובר 1989) היא שחקנית גולף אמריקנית מקצוענית ממוצא דרום קוריאני שמשחקת בליגת ה-LPGA. ב-2006 הכתיר אותה טיים מגזין במאמר "אחת ממאה האנשים שמעצבים את עולמנו."

בהיותה בת 10 היא נהייתה השחקנית הצעירה ביותר ששיחקה באליפות החובבנים USGA. ווי גם הייתה הזוכה הצעירה ביותר ב-US Women's Amateur public links והצעירה ביותר ששיחקה בליגת ה-LPGA. ווי נהפכה למקצוענית מעט לפני יום הולדתה ה-16, אירוע שלווה בכמות עצומה של פרסום וציפייה, ציפיות בהן לא עמדה מאז.
הערות שוליים

↑  "האנשים שמעצבים את עולמנו", טיים מגזין 2006
↑  Lewine Mair, 
A Wie bit of trepidation,
The National,
Jul 30, 2009
↑  Darren Rovell, 
When Is Michelle Wie Done?,
CNBC, May 9, 2008
| --- | --- |
בקרת זהויות :  GND: 137547722  ISNI: 0000 0001 1489 2917  LCCN: n2005035246  SNAC: w6613cz8  VIAF: 28938725   WorldCat (עם VIAF): 28938725
מישל וירלוז'ה

| --- | --- |

 לידה:  7 ביולי 1946 (בן 78) וישי, צרפת 
 מדינה:  צרפת 
 השכלה:  אקול פוליטקניק (1967)  École des Ponts ParisTech (1970)  Prytanée National Militaire (1965) 
 פרסים והוקרה:  Fritz Leonhardt Award (1999)  Prix Albert Caquot (2006)  International Award of Merit in Structural Engineering (2003)  קצין במסדר ההצטיינות הלאומי (15 במאי 2000)  קצין בלגיון הכבוד (13 ביולי 2016)  honorary Royal Designer for Industry (2006) 
 
מישל וירלוז'ה (בצרפתית: Michel Virlogeux;‏ נולד ב-1946) הוא מהנדס מבנים צרפתי המתמחה בתכנון גשרים.
קריירה

וירלוז'ה סיים את לימודיו באקול פוליטקניק (École Polytechnique) בפריז ב-1967, וב-1970 סיים את לימודיו בבית הספר היוקרתי להנדסה אזרחית אֵקוֹל נָסְיוֹנַל דֶה פּוֹנְטְס אִי סוֹשֶה (École Nationale des Ponts et Chaussées; נקרא כיום אֵקוֹל דֶה פּוֹנְטְס פָּארִי-טֶק - École des ponts ParisTech). בין 1970 ל-1973 עבד בתוניסיה בתכנון כבישים ובמקביל רכש דוקטורט בהנדסה מאוניברסיטת פְּיֵיר אִי מַארִי קוּרִי (Université Pierre et Marie Curie) שברובע השישי של פריז. בינואר 1974 הצטרף למחלקת הגשרים ב-SETRA, האגף הטכני של רשות הכבישים הצרפתית.
ב-1980 הוא התמנה לראש היחידה לגשרי בטון גדולים ב-SETRA, וב-1987 לראש היחידה לגשרים גדולים, מבטון ומפלדה. במהלך עשרים שנה הוא תכנן יותר ממאה גשרים, כולל פון דה נורמנדי שהחזיק בתואר הגשר מעוגן הכבלים הארוך ביותר בעולם במשך ארבע שנים. ב-1995 הוא עזב את רשות הגשרים הצרפתית והחל קריירה כמהנדס מייעץ עצמאי. הישגיו העיקריים בתפקיד זה: השתתפותו בבניית גשר ואסקו דה גאמה בליסבון וגשר מיו בצרפת. כמה מהגשרים שתכנן עוטרו בפרסים על הצטיינות באדריכלות.
מאז 1977 וירלוז'ה משמש מרצה במשרה חלקית באנליזה של מבנים באקול נסיונל דה פונטס אי סושה.